Βάνια Μαρίνκοβιτς

Ο Βάνια Μαρίνκοβιτς (  Βελιγράδι, 9 Ιανουαρίου 1997) είναι Σέρβος επαγγελματίας, διεθνής καλαθοσφαιριστής. Έχει ύψος 1,98 μέτρων και παίζει στη θέση του σούτινγκ γκαρντ για την Παρτίζαν Βελιγραδίου της Αδριατικής Λίγκας και της Ευρωλίγκα.

 Πρώιμη ζωή 
Ο Μαρίνκοβιτς γεννήθηκε στο Βελιγράδι της Ο.Δ. Γιουγκοσλαβίας. Προέρχεται από μία οικογένεια που ασχολήθηκε με τον αθλητισμό. Ο πατέρας του Ζόραν είναι διαιτητής ποδοσφαίρου και διευθυντής φωτογραφίας, ενώ η μητέρα του Ντραγάνα και ο έξι χρόνια μεγαλύτερος αδερφός του έπαιξαν μπάσκετ στα νιάτα τους. Ο Μαρίνκοβιτς ξεκίνησε να παίζει μπάσκετ για τον σύλλογο Βράτσαρ με έδρα το Βελιγράδι, όπου έπαιξε από το 2006 έως το 2010. Στη συνέχεια πήγε στο Κόλετζ όπου έμεινε για έναν χρόνο.

 Σταδιοδρομία σε συλλόγους 

 Παρτιζάν Βελιγραδίου 
Το καλοκαίρι του 2011 έφυγε για να παίξει με τις κατηγορίες νέων της Παρτιζάν. Συνέχισε να παίζει με τις κατηγορίες νέων της ομάδας για τέσσερα χρόνια, με εξαίρεση τον τελευταίο χρόνο κατά τον οποίο έπαιξε περιστασιακά, καθώς περνούσε τον περισσότερο χρόνο του σε προπονήσεις με την ομάδα των μεγάλων.

Την περίοδο 2013–14 άρχισε να συνεργάζεται με την ανώτερη ομάδα της Παρτιζάν, υπό τον προπονητή Ντούσκο Βουγιόσεβιτς. Έκανε την πρώτη εμφάνισή του για την ομάδα στον αγώνα Κυπέλλου Σερβίας απέναντι στην ΦΜΠ Βελιγραδίου. Ωστόσο, αν και συμμετείχε πολλές φορές στα παιχνίδια, περιστασιακά είχε την ευκαιρία να παίξει στο υπόλοιπο της αγωνιστικής περιόδου. Η Παρτιζάν ολοκλήρωσε τη χρονιά κερδίζοντας τον 13ο συνεχόμενο τίτλο της στο εγχώριο πρωτάθλημα, νικώντας τον αιώνιο αντίπαλο Ερυθρό Αστέρα με 3-1 στην τελική σειρά. Αυτός ήταν ο μόνος τίτλος που κατακτήθηκε στη διάρκεια της αγωνιστικής περιόδου. Πρωταθλητής αναδείχθηκε και με την ομάδα των μικρών της Παρτιζάν κερδίζοντας τον Ερυθρό Αστέρα στον τελευταίο αγώνα.

Τη χρονιά 2014–15, έγινε βασικό μέρος του ροτέισον της πρώτης ομάδας. Στις 8 Νοεμβρίου, οδήγησε την ομάδα του με 20 πόντους, ρεκόρ σεζόν, στη νίκη με 65–50 επί της MZT Σκοπίων, δείχνοντας μεγάλες δυνατότητες για το μέλλον.   Τρεις μέρες μετά τα 18 του, στις 12 Ιανουαρίου 2015, υπέγραψε το πρώτο του επαγγελματικό τετραετές συμβόλαιο με την Παρτιζάν. Κατά τη διάρκεια της αγωνιστικής περιόδου, εμφανίστηκε σε 29 αγώνες του Αδριατικού Πρωταθλήματος, έχοντας κατά μέσο όρο 3.9 πόντους, 1.2 ριμπάουντ και 0.7 ασίστ ανά αγώνα. Έπαιξε και στο EuroCup όπου η Παρτιζάν αποκλείστηκε στον πέμπτο όμιλο. Στις 18 Σεπτεμβρίου 2015, εμφανίστηκε στην ειδική εκδήλωση του Ευρωπαϊκού Πρωταθλήματος 2015 - FIBA European U-18 All-Star game, αποτελούμενος από τους 24 πιο ταλαντούχους Ευρωπαίους παίκτες που γεννήθηκαν το 1997 ή μετά.  Οδήγησε την Μαύρη Ομάδα του με 17 πόντους και 4 ασίστ στην ήττα με 82–87 από την Κόκκινη Ομάδα . Σε 26 αγώνες του Αδριατικού Πρωταθλήματος της περιόδου 2015–16, είχε μέσο όρο 6.1 πόντους, 2.6 ριμπάουντ και 1.2 ασίστ ανά παιχνίδι, ενώ ευστοχεί με 31.3% στα σουτ εντός πεδιάς.

Τη χρονιά 2016–17, είχε μέσο όρο 8.2 πόντους, 2.7 ριμπάουντ και 1.5 ασίστ ανά αγώνα, ενώ ευστοχεί με 42.5% στα σουτ εντός πεδιάς σε 23 αγώνες του Αδριατικού Πρωταθλήματος της χρονιάς 2016–17.

Στις 14 Οκτωβρίου 2017, σε έναν εκτός έδρας αγώνα του Αδριατικού Πρωταθλήματος απέναντι στη Ζαντάρ με 104–97, ο Μαρίνκοβιτς σημείωσε 33 πόντους, ατομικό ρεκόρ σταδιοδρομίας, προσθέτοντας επίσης 5 ριμπάουντ και 1 ασίστ. Σε πάνω από 20 αγώνες του Πρωταθλήματος Αδριατικής της περιόδου 2017–18, είχε μέσο όρο 11.3 πόντους, 2.9 ριμπάουντ και 1.2 ασίστ ανά αγώνα, ενώ ευστοχεί με 41.3% στα σουτ εντός πεδιάς και 36.1% στα τρίποντα.

Τον Ιούνιο του 2018, υπέγραψε διετής επέκταση συμβολαίου με τον σύλλογο. Σε 23 αγώνες του Αδριατικού Πρωταθλήματος της χρονιάς 2018–19, είχε μέσο όρο 12.2 πόντους, 2.4 ριμπάουντ και 1.8 ασίστ ανά παιχνίδι, ενώ έχει ποσοστό 40.2% στα σουτ εντός πεδιάς και 32.8% στα τρίποντα.

 Βαλένθια Μπάσκετ 
Στις 23 Ιουλίου 2019, ο Μαρίνκοβιτς υπέγραψε διετές συμβόλαιο με τον ισπανικό σύλλογο Βαλένθια Μπάσκετ. Τη σεζόν 2020-21, έπαιξε σε μόλις 15 ματς λόγω τραυματισμών, με χρόνο στα περίπου 15 λεπτά. Στην ACB σημείωσε 8.4 πόντους με 47% από το τρίποντο. Έφυγε από τη Βαλένθια τον Ιούνιο του 2021.

 Μπασκόνια 
Στις 7 Ιουλίου 2021, υπέγραψε με την Μπασκόνια του ισπανικού Πρωταθλήματος. Τη σεζόν 2021-22, είχε μέσο όρο 3.4 πόντους, 0.9 ριμπάουντ και 0.6 ασίστ μέσο όρο στα 13:20 λεπτά συμμετοχής του στην Ευρωλίγκα. Στις 31 Μαρτίου 2023, κόντρα στην Φενέρμπαχτσε για την Ευρωλίγκα είχε 35 πόντους (6/9 δίποντα, 6/9 τρίποντα, 5/5 βολές), κάνοντας νέο ατομικό ρεκόρ καριέρας στο σκοράρισμα. Τη σεζόν 2023-24, μέτρησε 11 πόντους, 2.5 ριμπάουντ και 1.5 ασίστ ανά 25'49" συμμετοχής σε 37 παιχνίδια της Ευρωλίγκα, ενώ στο ισπανικό πρωτάθλημα είχε 11.5 πόντους, 1.8 ριμπάουντ, 1.1 ασίστ και 8.3 στην αξιολόγηση ανά αγώνα και σε 33 εμφανίσεις. 

 Παρτιζάν 
Στις 17 Ιουνίου 2024, ανακοινώθηκε από την Παρτίζαν Βελιγραδίου μέχρι το 2026. Στις 12 Ιουνίου 2025, η Παρτιζάν νικώντας 90-75 την Μπούντουτσνοστ έκανε το 3-1 στους τελικούς και κατέκτησε τον τίτλο της Αδριατικής Λίγκα. Στις 25 Ιουνίου 2025, η Παρτιζάν κατέκτησε το πρώτο πρωτάθλημα Σερβίας από το 2014, κόντρα στην Σπαρτάκ Σουμπότιτσα. 

 Δικαιώματα ντράφτ ΝΒΑ 
Στις 20 Ιουνίου 2019, ο Μαρίνκοβιτς ήταν η τελευταία επιλογή του ντραφτ του ΝΒΑ του 2019, αφού επιλέχθηκε από τους Σακραμέντο Κινγκς.

 Εθνική Ομάδα 
Ο Μαρίνκοβιτς εκπροσώπησε την εθνική ομάδα παίδων της Σερβίας στο Ευρωπαϊκό Πρωτάθλημα Παίδων της FIBA το 2013, όπου κέρδισε το ασημένιο μετάλλιο.  Την επόμενη χρονιά ήταν μέλος της εθνικής ομάδας κάτω των 17 που κέρδισε το χάλκινο μετάλλιο στο Παγκόσμιο Πρωτάθλημα Κάτω των 17 της FIBA το 2014. Ήταν παρών στους Ολυμπιακούς Αγώνες στο Παρίσι το 2024 και έφτασε μέχρι την κατάκτηση του χάλκινου μεταλλίου, αφού στον μικρό τελικό του τουρνουά η Σερβία κέρδισε την Γερμανία 93-83 με τον ίδιο να έχει 10 πόντους και 2 ριμπάουντ.

 Τίτλοι 

 Συλλογικοί 

 Παρτίζαν 

 Αδριατική Λίγκα (2025)
 2x Πρωτάθλημα Σερβίας (2014, 2025)
 2x Κύπελλο Σερβίας (2018, 2019)

 Στατιστικά σταδιοδρομίας 

|-
| style="text-align:left;"| 2016–17
| style="text-align:left;"| Παρτιζάν
|Αδριατική Λίγκα
| 23 || 26.7 || .421 || .407 || .806 || 2.7 || 1.5 || .6 || .2 || 8.1
|-
| style="text-align:left;"| 2017–18
| style="text-align:left;"| Παρτιζάν
|Πρωτάθλημα Σερβίας
| 13 || 23.0 || .546 || .346 || .861 || 1.9 || 2.3 || .9 || .1 || 13.0
|-
| style="text-align:left;"| 2019–20
| style="text-align:left;"| Βαλένθια
|Ευρωλίγκα
| 27 || 14.9 || .437 || .329 || .833 || 1.0 || .4 || .4 || .0 || 6.3
|-
| style="text-align:left;"| 2020–21
| style="text-align:left;"| Βαλένθια
|Ευρωλίγκα
| 15 ||14.5 || .391 || .362 || .857 || 1.3 || .6 || .2 || .0 || 6.3
|-
|-class=sortbottom
| align="center" colspan=2 | Καριέρα
| Σύνολο Διοργανώσεων
| 78 || 19.6 || .449 || .365 || .835 || 1.7 || 1.1 || .5 || .1 || 8.0

 Παραπομπές 


 Εξωτερικοί σύνδεσμοι 
 Ο Βάνια Μαρίνκοβιτς στο aba-liga.com
 Ο Βάνια Μαρίνκοβιτς  στο draftexpress.com
 Ο Βάνια Μαρίνκοβιτς στο eurobasket.com
 Ο Βάνια Μαρίνκοβιτς στο euroleague.net
 Ο Βάνια Μαρίνκοβιτς στη FIBA


 Το Προφίλ του Ντραφτ του Βάνια Μαρίνκοβιτς στο NBA 

Κατηγορία:Σέρβοι καλαθοσφαιριστές
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Σερβίας
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Καλαθοσφαιριστές στους Θερινούς Ολυμπιακούς Αγώνες 2024
Κατηγορία:Σέρβοι Ολυμπιονίκες
Κατηγορία:Ολυμπιονίκες της καλαθοσφαίρισης
Κατηγορία:Καλαθοσφαιριστές Παρτιζάν Βελιγραδίου
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Βαλένθια
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Σάσκι Μπασκόνια
Κατηγορία:Καλαθοσφαιριστές Ευρωμπάσκετ 2025